मामले के तूल पकड़ने के साथ ही इसकी पर्तें भी खुलने लगीं। खास बात यह है कि स्कूलों में जूते की सप्लाई का काम तमाम ऐसे लोगों को मिल गया, जिन्होंने इस तरह का काम कभी किया ही नहीं था। सूत्रों के मुताबिक टेंडर में सप्लाई का ज्यादा काम उस फर्म को मिला जो बिजली विभाग में काम करती रही है, लेकिन सेटिंग के जरिए पचास फीसद से ज्यादा काम उसी को मिल गया। खास बात यह रहा कि इस पूरी आपूर्ति में कोई जूता बनाने वाली बड़ी कंपनी को नहीं मिला। जिन कंपनियों ने जिन जूते की सप्लाई की, उनकी क्वालिटी बेहद घटिया थी। लिहाजा कुछ महीनों में ही जूते फट गए।